laion/Wikipedia-Exotic huggingface dataset:
שר הטבעות (טרילוגיית סרטים)

טרילוגיית סרטי שר הטבעות (באנגלית: The Lord of the Rings Trilogy) היא זיכיון סרטי קולנוע ניו זילנדיים-אמריקאיים מסוגת פנטזיה אפית שוברי קופות שבוימו על ידי פיטר ג'קסון, המבוססים על ספרי הפנטזיה האפית "שר הטבעות" מאת ג'ון רונלד רעואל טולקין. בטרילוגיית הסרטים מככב אנסמבל שחקנים, בהם איאן מקלן, איאן הולם, ויגו מורטנסן, ג'ון ריס-דייוויס, כריסטופר לי, הוגו ויבינג, שון בין, קייט בלאנשט וליב טיילר. הטרילוגיה זכתה להצלחה קופתית גדולה. שלושת הסרטים זכו ב-17 פרסי אוסקר במצטבר וכן בעשרה פרסי סאטורן. כל סרט יצא בנוסף במהדורה מורחבת ב-DVD כשנה לאחר יציאתו לקולנוע. זיכיון הסרטים הארץ התיכונה הכולל גם את טרילוגיית סרטי ההוביט מדורג בתוך עשרת המקומות הראשונים ברשימת זיכיונות הסרטים המכניסים ביותר בכל הזמנים, אחרי זכיונות כמו היקום הקולנועי של מארוול, מלחמת הכוכבים, הארי פוטר וג'יימס בונד. שלושת סרטי הטרילוגיה הם: שר הטבעות: אחוות הטבעת (2001) שר הטבעות: שני הצריחים (2002) שר הטבעות: שיבת המלך (2003) ערכים מורחבים – שר הטבעות: אחוות הטבעת, שר הטבעות: שני הצריחים, שר הטבעות: שיבת המלך בתקופה קדומה חישל סאורון את הטבעת האחת, נשק המאגד בתוכו את הכוח ועמו ניתן להשתלט על העולם. הטבעת נפלה בידי איסילדור נסיך גונדור, שכרת את אצבעו של סאורון עם הטבעת. סאורון נוצח אך רוחו ממשיכה לחיות כל עוד הטבעת קיימת. איסילדור  איבד את הטבעת והיא התגלגלה כעבור אלפי שנים לידי בילבו בגינס, הוביט מהפלך. סדרת סרטי ההרפתקאות מתארת את מסעו של פרודו בגינס, אחיינו של בילבו, בדרכו להשמיד את הטבעת. הדרך היחידה להשמדה היא שרפה באש הר הגזירה, המקום בו חושלה, שנמצא בתוך מורדור, מקום משכנו של סאורון. את מסעו של פרודו מלווה לכל אורכו סם גמג'י, משרתו הנאמן, והוא זוכה לעזרה מהאיסטרי גנדלף. במקביל, אראגורן היורש האמיתי של כתר גונדור, עובר את מסעו האישי בדרכו לחזור אל כס המלוכה השייך לו. אף על פי שסרטי "שר הטבעות" צולמו בעיקרם בניו זילנד, ההפקה עצמה היא למעשה ניו זילנדית-אמריקאית. סדרת סרטי "ההוביט" - טרילוגיית הספין-אוף של שר הטבעות אתר האינטרנט הרשמי של שר הטבעות (באנגלית) "שר הטבעות: אחוות הטבעת", במסד הנתונים הקולנועיים IMDb (באנגלית) "שר הטבעות: שני הצריחים", במסד הנתונים הקולנועיים IMDb (באנגלית) "שר הטבעות: שיבת המלך", במסד הנתונים הקולנועיים IMDb (באנגלית) אמנון כרמל, על האפקטים המיוחדים בסדרת סרטי שר הטבעות דורון פישלר, עשור הטבעות: טרילוגיית "שר הטבעות" חוגגת עשור, באתר nrg‏, 12 בינואר 2012 רות נצר. 'שר הטבעות, אחוות הטבעת - המאבק בכוחות הרוע'. בתוך: נפש הקולנוע. רסלינג. 2014. עמ' 124-132. "The Fellowship of the Ring (2001)". Box Office Mojo. נבדק ב-5 בדצמבר 2009. {{cite web}}: (עזרה) "The Two Towers (2002)". Box Office Mojo. נבדק ב-5 בדצמבר 2009. {{cite web}}: (עזרה) "The Return of the King (2003)". Box Office Mojo. נבדק ב-5 בדצמבר 2009. {{cite web}}: (עזרה)
דיוויזיית המילואים ה-75 (האימפריה הגרמנית)

דיוויזיית המילואים ה-75 (בגרמנית: 75. Reserve-Division) הייתה דיוויזיה של צבא הקיסרות הגרמנית. הדיוויזיה לחמה במלחמת העולם הראשונה, ופורקה עם סיומה. הדיוויזיה הוקמה בסוף דצמבר 1914 ואורגנה במהלך החודש הבא, ובתחילת פברואר 1915 נשלחה לחזית. היא הייתה חלק מהגל הגדול השני של דיוויזיות חדשות שנוצרו בתחילת מלחמת העולם הראשונה. הדיוויזיה הייתה בתחילה חלק מקורפוס המילואים ה-38, וגויסה בעיקר באזור הגיוס של הקורפוס ה-14 (הדוכסות הגדולה של באדן) ובאזור הגיוס של הקורפוס ה-11 (הסן-קאסל, ולדק ומדינות תורינגיה). הדיוויזיה לחמה בתחילה בחזית המזרחית וטבילת האש שלה הייתה בקרב השני על האגמים המזוריים. היא נלחמה לאורך הנארב ביולי ובאוגוסט 1915 והשתתפה בכיבוש גרודנה ובקרב וילנה. מאוקטובר 1915 עד אוגוסט 1916, הדיוויזיה נשארה במלחמת עמדות ולאחר מכן לחמה בקובל. לאחר מכן, היא חזרה למלחמת חפירות עד סוף יוני 1917. לאחר מכן הדיוויזיה לחמה נגד מתקפת קרנסקי הרוסית והייתה חלק מהארמייה השמינית בפיקודו של אוסקר פון הוטייה בקרב על ריגה בספטמבר 1917. בדצמבר 1917 הועברה הדיוויזיה לחזית המערבית ונכנסה לקו שמצפון לאילט, מעל ה- Chemin des Dames. היא השתתפה במתקפת האביב הגרמנית של 1918, ונלחמה בקרב השלישי על האן. לאחר מכן היא לחמה נגד מתקפת מאה הימים של בעלות הברית, וסיימה את המלחמה במגננה נגד מתקפת מז-ארגון. המודיעין של בעלות הברית דירג את הדיוויזיה כדרג ג'. הדיוויזיה פורקה בשנת 1919 במהלך פירוז הצבא הגרמני לאחר מלחמת העולם הראשונה. מקס פון זיידביץ (20 בדצמבר 1914 – 12 באפריל 1916) ארנסט פון הפנר (13 באפריל – 11 בנובמבר 1916) ארתור פון אייזנהרט-רותה (12 בנובמבר 1916 – ינואר 1919) Ruhmeshalle unserer Alten Armee. Herausgegeben auf Grund amtlichen Materials des Reichsarchivs, Militär-Verlag, Berlin 1927, S. 66, 113–114. 75. Reserve-Division (Chronik 1914-1918) גל זה כלל גם את דיוויזיית המילואים ה-8 של בוואריה. בין הגל הראשון (דיוויזיות המילואים ה-42 עד ה-54 ודיוויזיית המילואים ה-6 של בוואריה), הוקמו מספר דיוויזיות אחרות על בסיס אד-הוק, שקיבלו בעיקר את שם המפקד או מקום ההקמה שלהן, אך אלו לא היו חלק מגל רשמי מתוכנן של דיוויזיות חדשות. Histories of Two Hundred and Fifty-One Divisions of the German Army which Participated in the War (1914-1918), compiled from records of Intelligence section of the General Staff, American Expeditionary Forces, at General Headquarters, Chaumont, France 1919 (1920), pp. 525-527.
ספר המאורות

ספר המאורות הוא ספר הלכתי על סדר התלמוד, הכתוב בסגנון המזכיר את סגנון ספרות חידושי חכמי ספרד, כגון רשב"א וריטב"א. הספר נכתב על ידי רבי מאיר בן רבי שמעון המעילי מנרבונה, במאה ה-13. המסכתות שנדפסו כיום הן מסכתות: ברכות, פסחים, שבת, מגילה, מועד קטן וחולין. ספר המאורות, מסודר לפי סדר התלמוד. דרכו להשמיט את שמות חכמי התלמוד, אולם הכלל הוא, שכאשר הוא מצטט מאמר תלמודי, משמע שהוא פוסק אותו להלכה. בספר מובאות גם שיטותיהם של ראשונים שונים, וספר המאורות מזכירם בשמותם. ספר המאורות משמש כמין המשך של הדיונים המופיעים ב'ספר ההשלמה', ופיתוח נושאים שנידונו בו. מחבר ספר ההשלמה, היה רבי משולם, אשר היה דודו של רבי מאיר ורבו המובהק. בספר מופיעים פעמים רבות דברים שנאמרו או נכתבו בשם ספר ההשלמה, וכן מובאים גם הנהגות או מעשים של רבי משולם. אולם, מכיוון שספר ההשלמה, מבוסס על ספרו של הרי"ף, ואילו ספר המאורות מבוסס על התלמוד, ישנם קטעים שלמים, שאינם קיימים בהשלמה. מכל מקום, גם ספר המאורות, איננו עוסק בסוגיות הלכתיות שאינן נוהגות בזמן הזה, שאין להם השלכה מעשית. הספר ממוקד במורשת ההלכתית, פרשנית ומנהגית של פרובנס בכלל ושל העיר נרבונה בפרט. דבר זה מאפיין את ספרי פרובנס באותה תקופה. לרוב הנטייה הפרשנית והפסיקתית נוטה לכיוון בעלי התוספות, ובעיקר כרבינו תם. אולם, בספר הוא מרבה גם לעסוק בספרי הרי"ף, הרמב"ם ושאר גדולי ספרד. בספר ניכרת גם השפעתו של רבי זרחיה, בעל ספר המאור, שהיה חברו הקרוב של אביו של רבי מאיר, אולם גם עליו, הוא לעיתים חולק. הראב"ד, מוזכר רק לעיתים רחוקות, דבר המאפיין, את אסכולת פרובנס במאה ה-13. ספר המאורות הודפס לראשונה בשנת תשכ"ד, על ידי משה יהודה הכהן בלוי, מכתב יד יחיד הידוע שקיים בעולם, ושנכתב בחיי המחבר, על מסכתות ברכות, פסחים, שבת, מועד קטן וחולין. בנוסף, נמצאו שם גם קובץ 'הלכות קטנות'. על כתב היד, נמצאו הערות בכתב ידו של רבי מאיר. ידוע כי כתב גם על מסכתות אחרות, כגון מסכת גיטין, נדרים, כתובות וכדומה, מכך שקיימות מבואות מספרים אלו, במקומות שונים, כגון שיטה מקובצת. ישראל תא־שמע, הספרות הפרשנית לתלמוד באירופה ובצפון אפריקה, ירושלים: מאגנס, 2004 רבי שמעון בן רבי מאיר המעילי, ספר המאורות, ניו־יורק: משה יהודה הכהן בלוי, 2000
גילרמה ארנה

גילרמה אנטוניו ארנה לופס (בפורטוגזית: Guilherme Antonio Arana Lopes; נולד ב-14 באפריל 1997 בסאו פאולו שבברזיל) הוא כדורגלן ברזילאי המשחק בעמדת המגן השמאלי בקבוצת אתלטיקו מיניירו מליגת העל הברזילאית ובנבחרת ברזיל. ארנה גדל במחלקת הנוער של קורינתיאנס. בשנת 2014 החל לשחק בקבוצה הבוגרת של המועדון במסגרת ליגת העל הברזילאית. בסך הכל ערך 74 הופעות ליגה במדי המועדון. ב-7 במאי 2015 הושאל ארנה לאתלטיקו פרנאאנסה מליגת העל הברזילאית. הוא ערך שלוש הופעות ליגה במדי המועדון. ב-7 בדצמבר 2017 חתם ארנה על חוזה לארבע עונות וחצי בסביליה מהלה ליגה. הוא הצטרף לקבוצה בחלון ההעברות של חודש ינואר 2018. במשך תקופתו בסביליה, הושאל לאטאלנטה, וכן לאתלטיקו מיניירו, במדיה חתם באופן קבוע לאחר תקופת ההשאלה. ארנה היה חלק מסגל נבחרת ברזיל לטורניר הכדורגל באולימפיאדת טוקיו בשנת 2021. הוא ערך שש הופעות בטורניר, בו זכתה נבחרת ברזיל במדליית הזהב. ב-7 באוקטובר 2021 ערך את הופעת הבכורה שלו בנבחרת ברזיל הבוגרת, בניצחון 3-1 על נבחרת ונצואלה במסגרת מוקדמות מונדיאל 2022. נכלל בסגל נבחרת ברזיל לטורניר קופה אמריקה 2024. מדיה וקבצים בנושא גילרמה ארנה בוויקישיתוף גילרמה ארנה, באתר Transfermarkt גילרמה ארנה, באתר Soccerway גילרמה ארנה, באתר BDFutbol גילרמה ארנה, באתר WorldFootball.net גילרמה ארנה, באתר National Football Teams גילרמה ארנה, באתר FootballDatabase.eu גילרמה ארנה, באתר ESPN GUILHERME ARANA YA ES JUGADOR DEL SEVILLA FC באתר הרשמי של סביליה, 7 בדצמבר 2017 (בספרדית) Seleção Olímpica é convocada para os Jogos Olímpicos de Tóquio 2020 באתר הרשמי של קונפדרציית הכדורגל הברזילאית, 17 ביוני 2021 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
סנטיאגו חימנס

סנטיאגו תומאס חימנס (בספרדית: Santiago Tomás Giménez; נולד ב-18 באפריל 2001 בבואנוס איירס שבארגנטינה) הוא כדורגלן מקסיקני המשחק בעמדת החלוץ בקבוצת פיינורד מליגת העל ההולנדית ובנבחרת מקסיקו. חימנס גדל במחלקת הנוער של קרוס אסול מליגת העל המקסיקנית. ב-30 באוגוסט 2017 ערך את הופעת הבכורה שלו במועדון, בניצחון 2-1 על טיגרס במסגרת הגביע המקסיקני. ב-28 באוגוסט 2019 ערך את הופעת הבכורה שלו במסגרת הליגה, בהפסד 3-2 לטיחואנה. ב-2 בפברואר 2020 הבקיע את שער הבכורה שלו במועדון, בתיקו 3-3 נגד טולוקה במסגרת הליגה. בעונתו הראשונה בקבוצה הבוגרת של המועדון ערך 12 הופעות ליגה, בהן הבקיע שני שערים. ב-29 ביולי 2022 חתם חימנס לארבע שנים בפיינורד. חימנס שיחק בנבחרות הצעירות של מקסיקו. ב-27 באוקטובר 2021 ערך את הופעת הבכורה שלו בנבחרת מקסיקו הבוגרת, בהפסד 3-2 לנבחרת אקוודור במשחק ידידות. ב-8 בדצמבר 2021 הבקיע את שער הבכורה שלו בנבחרת, בתיקו 2-2 נגד נבחרת צ'ילה במשחק ידידות. נכלל בסגל נבחרת מקסיקו לטורניר קופה אמריקה 2024. הוא בנו של כריסטיאן חימנס, ששיחק גם הוא בקרוס אסול ובנבחרת מקסיקו. נולד בבואנוס איירס שבארגנטינה כאשר אביו שיחק בבוקה ג'וניורס. פיינורד אליפות הולנד: 2022/2023 מדיה וקבצים בנושא סנטיאגו חימנס בוויקישיתוף סנטיאגו חימנס, ברשת החברתית אינסטגרם סנטיאגו חימנס, באתר Transfermarkt סנטיאגו חימנס, באתר Soccerway סנטיאגו חימנס, באתר BDFutbol סנטיאגו חימנס, באתר National Football Teams סנטיאגו חימנס, באתר FootballDatabase.eu ¡Oficial! Estos son los cinco jugadores de México que se quedaron fuera de la Copa América באתר Azteca Deportes, ‏ 11 ביוני 2024 (בספרדית)
מרצדס AMG SL 43

מרצדס AMG SL 43 (בגרמנית: Mercedes AMG SL 43) היא מכונית ספורט במרכב קבריולה, בעלת ארבעה מקומות ישיבה, שמיוצרת על ידי חטיבת AMG של מרצדס-בנץ משנת 2022. היא נחשפה ב-6 באפריל 2022. מרצדס AMG SL 43 היא גרסת הכניסה לרודסטר היוקרתית החדשה מרצדס AMG SL. ה-AMG SL 43 כוללת מנוע ארבעה צילינדרים ייחודי שהוא הראשון בעולם בייצור המוני העושה שימוש במגדש טורבו חשמלי המונע באמצעות גזי הפליטה, טכנולוגיה שנלקחה ישירות מטכנולוגיות הפורמולה 1 של מרצדס. העיצוב של ה-AMG SL 43 יוקרתי יותר ופחות ספורטיבי מכיוון שהמנוע שבו אינו מצריך מערכת פליטה גדולה או פתחי אוורור במכסה מנוע ולכן במרצדס החליטו לנצל זאת ולעצב את הדגם באופן יוקרתי. מנוע בנזין I4 צילינדרים בנפח 2.0 ליטר עם מגדש טורבו חשמלי המונע באמצעות גזי הפליטה המספק 381 כ"ס ב-6750 סל"ד ומומנט מרבי של 48.9 קג"מ בין 3250 ל-5000 סל"ד. תיבת הילוכים אוטומטית בעלת 9 הילוכים והנעה אחורית, זה מספיק לנתון תאוצה מ-0 ל-100 קמ"ש בתוך 4.9 שניות ולמהירות מרבית של 275 קמ"ש. למנוע מחובר מערכת היברידית 48 וואט המוסיפה 14 כ"ס למנוע. רוכשים שירצו לשדרג את הדגם יוכלו לבחור בחבילת "AMG דינמיק פלוס" המוסיפה דיפרנציאל מוגבל החלקה אחורי נשלט אלקטרונית, תושבות מנוע אקטיביות, מצב נהיגה "RACE" המחדד עוד יותר את תגובות הרכב, הנמכת מרכב של 10 מ"מ וקליפרים בצהוב AMG. מדיה וקבצים בנושא מרצדס AMG SL 43 בוויקישיתוף אתר האינטרנט הרשמי של מרצדס AMG SL 43 (באנגלית) Mercedes-AMG SL43 Debuts With A Turbo Four-Cylinder Using F1 Tech, Motor1.com (באנגלית) גרסת כניסה: 2022 מרצדס AMG SL 43 עם מנוע ארבעה צילינדרים - cartube, באתר www.cartube.co.il Der Mercedes-AMG SL 43 ist das neue Basismodell mit Vierzylinder, Motor1.com (בגרמנית) Mercedes-AMG SL 43, la roadster con il 4 cilindri della AMG A 45, Motor1.com (באיטלקית)
מונתסר א-טאלבי

מונתסר א-טאלבי (בערבית: منتصر الطالبي, בתעתיק: מנתצר אלטאלבי; נולד ב-26 במאי 1998 בפריז שבצרפת) הוא כדורגלן תוניסאי המשחק בעמדת הבלם בקבוצת רובין קאזאן מליגת העל הרוסית ובנבחרת תוניסיה. א-טאלבי החל את הקריירה המקצוענית שלו באספרנסה ספורטיב דה תוניס מליגת העל התוניסאית, במדיה ערך 20 הופעות ליגה והבקיע שער אחד. ב-20 ביוני 2018 חתם בריזספור מליגת העל הטורקית. ב-1 ביולי 2021 חתם בבנוונטו מהסרייה ב'. ב-9 באוגוסט 2021 חתם על חוזה לארבע עונות ברובין קאזאן מליגת העל הרוסית. ב-28 במרץ 2021 ערך א-טאלבי את הופעת הבכורה שלו בנבחרת תוניסיה, בניצחון 2-1 על נבחרת גינאה המשוונית במסגרת מוקדמות גביע אפריקה לאומות 2021. הוא היה חלק מסגל נבחרת תוניסיה בטורניר גביע אפריקה לאומות 2021 בשנת 2022, וערך ארבע הופעות בטורניר. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. אספרנסה ספורטיב דה תוניס אליפות תוניסיה (2): 2016/2017, 2017/2018 מדיה וקבצים בנושא מונתסר א-טאלבי בוויקישיתוף מונתסר א-טאלבי, ברשת החברתית פייסבוק מונתסר א-טאלבי, באתר Transfermarkt מונתסר א-טאלבי, באתר Soccerway מונתסר א-טאלבי, באתר WorldFootball.net מונתסר א-טאלבי, באתר National Football Teams מונתסר א-טאלבי, באתר FootballDatabase.eu Le défenseur de l'EST signe un contrat avec le club Turc Rizerpor באתר MosaiqueFM, ‏ 17 ביוני 2018 (בצרפתית) МОНТАССАР ТАЛЬБИ – В "РУБИНЕ" באתר הרשמי של רובין קאזאן, 9 באוגוסט 2021 (ברוסית) القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
מקשי הפונקציה

מקש פונקציה הוא מקש במקלדת מחשב אשר מיועד לביצוע פקודות במערכת ההפעלה, או לחלופין, לביצוע משימות מסוימות בתוכנות. בחלק מן המקלדות, ישנן פעולות המוגדרות כברירת מחדל בעת עליית המערכת, אשר לא ניתן לשנותן. במחשבים רבים, לחיצה על מקש ה-FN בצירוף עם מקשים שונים ממקשי הפונקציה, תבצע קיצורים לפעולות במחשב, כגון הפעלת מצב טיסה, השתקת השמע ונעילת משטח הנגיעה. באם ניתן לבצע קיצורי פעולות מערכת, יופיעו אייקונים קטנים על המקש, שיסמנו את הפונקציה אותה יכול לבצע המקש. בטרמינל ישמשו מקשי הפונקציות בדרך כלל כקיצור דרך ליצירת רצפי תווים המתחילים ברווח (לפי ASCII), אך ייתכן גם שימוש דיפולטיבי לשליחת תווים מיוחדים בטרמינל. במקלדת סטנדרטית מקשים אלו יוצרים קוד בגודל בית אחד, על אף שזה מחוץ לטווח ה-ASCII הרגיל, בשל כך שזה מוגדר דרך מנהל ההתקן של המקלדת או על ידי התוכנה הפועלת. ייתכנו קישורים וייצוגים פיקטוגרפיים למקשים אלו כעשיית פעולות כלליות כגון הדפסה ושינוי עוצמת בהירות הצג, לרוב הם ייוצגו על ידי האות "F", כקיצור למילה "פונקציה" (מאנגלית: Function), ועל ידה נמצאים מקשים מאחד עד שנים-עשר. מדיה וקבצים בנושא מקשי הפונקציה בוויקישיתוף Definition of FUNCTION KEY, www.merriam-webster.com, ‏2024-06-29 (באנגלית) Function key Definition & Meaning | Britannica Dictionary, www.britannica.com (באנגלית אמריקאית) Morgan Cutolo, Finally! A Definitive List of What Those F1 – F12 Keys Do, Reader's Digest, ‏2019-12-13 (באנגלית אמריקאית) ערך זה הוא קצרמר בנושא מחשבים. אתם מוזמנים לתרום לוויקיפדיה ולהרחיב אותו.
איימן דחמאן

איימן דחמאן (בערבית: أيمن دحمان, בתעתיק: אימן דחמאן; נולד ב-28 בינואר 1997 בספקס שבתוניסיה) הוא כדורגלן תוניסאי המשחק בעמדת השוער בקבוצת ספקסיין מליגת העל התוניסאית ובנבחרת תוניסיה. דחמאן החל את הקריירה המקצוענית שלו בספקסיין מליגת העל התוניסאית בשנת 2018. בשלוש עונותיו הראשונות בקבוצה הבוגרת של המועדון ערך 65 הופעות ליגה. ב-28 במרץ 2021 ערך דחמאן את הופעת הבכורה שלו בנבחרת תוניסיה, בניצחון 2-1 על נבחרת גינאה המשוונית במסגרת מוקדמות גביע אפריקה לאומות 2021. הוא היה חלק מסגל נבחרת תוניסיה בטורניר גביע אפריקה לאומות 2021 בשנת 2022, אך לא שיחק בטורניר. נכלל בסגל נבחרת תוניסיה לטורניר מונדיאל 2022. נכלל בסגל נבחרת תוניסיה לטורניר גביע אפריקה לאומות 2023. ספקסיין הגביע התוניסאי (2): 2018/2019, 2020/2021 איימן דחמאן, באתר Transfermarkt איימן דחמאן, באתר Soccerway איימן דחמאן, באתר WorldFootball.net איימן דחמאן, באתר National Football Teams איימן דחמאן, באתר FootballDatabase.eu القائمة النهائية للمنتخب الوطني التونسي التي ستمثل الراية الوطنية خلال نهائيات كأس العالم قطر 2022 בחשבון הפייסבוק הרשמי של התאחדות הכדורגל התוניסאית, 14 בנובמבר 2022 (בערבית) La liste des joueurs convoqués pour participer à la CAN 2023+1 בחשבון הפייסבוק הרשמי של פדרציית הכדורגל התוניסאית, 28 בדצמבר 2023 (בצרפתית)
A Beautiful Noise

"A Beautiful Noise" הוא שיר שהוקלט על ידי הזמרות האמריקאיות אלישה קיז וברנדי קרלייל. השיר נכתב על ידי קיז, קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו. הוא יצא לאור כסינגל ב-29 באוקטובר 2020 דרך RCA רקורדס. השיר בוצע בשידור חי ב-Every Vote Counts: A Celebration of Democracy, והן הוציאו את הסינגל מיד לאחר שידור הבכורה של השיר ב-CBS. השיר נכלל גם במהדורה המחודשת הדיגיטלית של אלבום האולפן השביעי של קיז, Alicia שיצא לאור ב-2020, שיצא ב-18 בדצמבר 2020. השיר קיבל מועמדות לשיר השנה בטקס פרסי הגראמי ה-64. "A Beautiful Noise" הוקלט כדי לעורר השראה בבוחרים אמריקאים להצביע בבחירות לנשיאות ארצות הברית 2020. השיר נוצר על ידי צוות פזמונאיות המורכב מאלישה קיז, ברנדי קרלייל, ברנדי קלארק, הילרי לינדזי, לורי מק'קנה, היילי וויטרס, לינדה פרי ורובי אמנפו. ברנדי קלארק הייתה הפזמונאית הראשונה שנוסף לצוות, ואחריו לורי מק'קנה, הילרי לינדזי וכן הלאה. השיר הועבר בין כל שמונת הכותבות במטרה לייצג מגוון באמצעות מגוון השקפות, קולות ונקודות מבט. במאמר בוראייטי, עלי הרנל מלייב ניישן דנה כיצד נוצר השיר, וקבעה שהן קיוו לחגוג את זכות הבחירה לנשים לקראת הבחירות לנשיאות ב-2020. שנת 2020 מציינת את יום השנה ה-100 לתיקון ה-19 לחוקת ארצות הברית ויום השנה ה-55 לחוק זכות ההצבעה, והשיר נועד לכבד אירועים אלו על פי הרנל. אלישיה קיז הנחתה את הספיישל Every Vote Counts: A Celebration of Democracy של CBS לצד קרי וושינגטון ואמריקה פררה, שם בוצע לראשונה השיר. אלישה קיז וברנדי קרלייל ישבו ליד פסנתרים נפרדים זו מול זו בזמן שהן ביצעו את השיר. קיז וקרלייל הופיעו ללא ליווי מוזיקלי נוסף מלבד הפסנתרים שלהן. אלישה קיז, ברנדי קרלייל, ברנדי קלארק, היילי וויטרס, הילרי לינדזי, לינדה פרי, לורי מק'קנה ורובי אמנפו Blistein, Jon (2020-10-30). "Alicia Keys, Brandi Carlile Release New Get-Out-the-Vote Duet 'A Beautiful Noise'". Rolling Stone (באנגלית אמריקאית). נבדק ב-2020-11-03. Willman, Chris (2020-10-30). "Alicia Keys and Brandi Carlile Release Get-Out-the-Vote Duet, 'A Beautiful Noise': The Story Behind the Song". Variety (באנגלית אמריקאית). נבדק ב-2020-11-03. Folk, Antwane (2020-12-18). "Alicia Keys Reissues 'Alicia' Album With Two New Songs". Rated R&B. נבדק ב-2020-12-20. Brereton, Greta (2020-10-30). "Watch Alicia Keys and Brandi Carlile Premiere New Song 'A Beautiful Noise'". NME (באנגלית). נבדק ב-2020-11-03. Broerman, Michael (2020-11-02). "Alicia Keys, Brandi Carlile Team Up For Empowering "A Beautiful Noise" [Watch]". L4LM (באנגלית אמריקאית). נבדק ב-2020-11-03.
בית הספר גרוטון

בית הספר גרוטון (באנגלית: Groton School) הוא פנימייה אפיסקופלית יוקרתית בגרוטון, מסצ'וסטס ובו לומדים רבים מבני ובנות המשפחות המיוחסות של החוף המזרחי בארצות הברית. בית הספר נוסד ב-1884 על ידי אנדיקוט פיבודי, כומר אפיסקופלי ובן לאחת מאותן משפחות בולטות של מסצ'וסטס, שאף שימש כמנהלו עד 1940. פיבודי שכנע את הנדבן עמוס אדמס לורנס שיש צורך בהקמתו של בית ספר פרטי חדש כדי לחנך את בני האליטה המפונקים. לורנס תרם את האדמה שעליה הוקם בית הספר ובעזרת תמיכתם של אישים בולטים כתיאודור רוזוולט וג'יי. פי. מורגן גויסו תרומות בסך 500,000 דולר, שהבטיחו את הקמת בית הספר. שיטת החינוך שנהגה בגרוטון הייתה ספרטנית וקשוחה. מטרתו המוצהרת הייתה שילובם של בוגריו בשירות המדינה. מטרה זו באה לידי ביטוי במוטו של בית הספר: Cui Servire Est Regnare ("עבורם לשרת הוא למשול"). אכן בין בוגריו המפורסמים הרבים של בית הספר נמנו מספר מושלים, חברי הקונגרס של ארצות הברית על שני בתיו, חברי קבינט, שגרירים ופקידים בכירים בזרועות הממשל השונות. בוגר אחד של בית הספר, פרנקלין דלאנו רוזוולט, היה לנשיא ארצות הברית. כיום לומדים בבית הספר כ-350 תלמידים ותלמידות בכיתות ח' עד י"ב. פרנקלין דלאנו רוזוולט (כמו גם כמה מבניו וצאצאים אחרים מענפיה השונים של המשפחה הנודעת) דין אצ'יסון (מזכיר המדינה) קלרנס דאגלס דילון, שר האוצר ושגריר ארצות הברית בצרפת פרנסיס בידל, השופט האמריקני הראשי במשפטי נירנברג אוורל הארימן, מושל ניו יורק, שגריר ארצות הברית למספר מדינות ויועצם של כמה נשיאים. מקג'ורג' באנדי, היועץ לביטחון לאומי תחת הנשיאים קנדי וג'ונסון (וגם אחיו ויליאם באנדי) אנדיקוט פיבודי, מושל מסצ'וסטס וצאצאו של מייסד בית הספר יוג'ין רוסטוב, תת-מזכיר המדינה ויועצו של הנשיא ג'ונסון ברונסון קאטינג, סנאטור מניו מקסיקו היירם בינגהאם הרביעי, דיפלומט סם ווטרסטון, שחקן מדיה וקבצים בנושא בית הספר גרוטון בוויקישיתוף אתר האינטרנט הרשמי של בית הספר גרוטון (באנגלית) בית הספר גרוטון, ברשת החברתית פייסבוק בית הספר גרוטון, ברשת החברתית אקס (טוויטר) בית הספר גרוטון, ברשת החברתית אינסטגרם בית הספר גרוטון, סרטונים בערוץ היוטיוב בית הספר גרוטון, באתר פליקר
עבדול מנאף נורודין

עבדול מנאף נורודין (באנגלית: Abdul Manaf Nurudeen; נולד ב-8 בפברואר 1999 באקרה שבגאנה) הוא כדורגלן גנאי המשחק בעמדת השוער בקבוצת אויפן מליגת העל הבלגית ובנבחרת גאנה. נורודין גדל באקדמיית אספייר בסנגל. בשנת 2017 חתם באויפן מליגת העל הבלגית. ב-7 בנובמבר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד ואסלנד-בוורן במסגרת הליגה. נורודין היה חלק מסגל נבחרת גאנה בטורניר גביע אפריקה לאומות 2021 בשנת 2022, אך לא שיחק בטורניר. ב-5 בינואר 2022 ערך את הופעת הבכורה שלו בנבחרת, בהפסד 3-0 לנבחרת אלג'יריה במשחק ידידות. נכלל בסגל נבחרת גאנה לטורניר מונדיאל 2022. מדיה וקבצים בנושא עבדול מנאף נורודין בוויקישיתוף עבדול מנאף נורודין, באתר Transfermarkt עבדול מנאף נורודין, באתר Soccerway עבדול מנאף נורודין, באתר WorldFootball.net עבדול מנאף נורודין, באתר National Football Teams עבדול מנאף נורודין, באתר FootballDatabase.eu AFCON 2021: Edmund Addo, Manaf Nurudeen join Black Stars camp in Doha באתר Citi Sports Online, ‏ 30 בדצמבר 2021 (באנגלית) Otto Addo announces squad for World Cup finals באתר הרשמי של התאחדות הכדורגל הגנאית, 14 בנובמבר 2022 (באנגלית)
נקודת סבאר

נקודת סבאר או נקוד סבר (באנגלית: Sevar Point ; בבולגרית: нос Севар) היא לשון יבשה בחוף הדרומי של חצי האי ביירז באי ליווינגסטון באיי שטלנד הדרומיים, שבאנטארקטיקה. נקודת סבאר מהווה את הצד המזרחי של הכניסה למפרצון ראסקופוריס. נקודת סבאר ממוקמת 1.9 קילומטרים מזרחית - דרום-מזרחית מנקודת דבילז; נקודת סבאר ממוקמת 2.71 קילומטרים ממערב לנקודת ניקופול; נקודת סבאר ממוקמת 2.97 קילומטרים צפונית - מזרחית מסלע לונג שבמצר מורטון. גבעת ואספ מתנשאת מעל נקודת סבאר שנמצאת צפונית - צפון-מזרחית לגבעה; גבעת סילר מתנשאת מעל נקודת סבאר, שנמצאת מזרחית - צפון-מזרחית לגבעה. הנקודה מופתה לראשונה על ידי סוקרים בריטיים בשנת 1968; מיפוי מדויק נעשה על ידי סוקרים ספרדיים בשנת 1992; מיפוי מדויק נוסף נעשה על ידי סוקרים בולגריים בשנת 2009. הנקודה נקראת על שם השליט הבולגרי חאן סבאר. לשון היבשה ממוקמת באזור האנטארקטי המוגן במיוחד "חצי האי ביירז" - אזור מוגן מיוחד מספר 126 (ASPA 126). תצלום לוויין של אזור לשון היבשה, תוך סימון אתרים נוספים באזור באתר copernix
פרביס אסטופיניאן

פרביס חוסואה אסטופיניאן טנוריו (בספרדית: Pervis Josué Estupiñán Tenorio; נולד ב-21 בינואר 1998 באסמרלדס שבאקוודור) הוא כדורגלן אקוודורי המשחק בעמדת המגן השמאלי בקבוצת ברייטון אנד הוב אלביון ובנבחרת אקוודור. אסטופיניאן החל את הקריירה המקצוענית שלו בליגה דה קיטו מליגת העל האקוודורית. ב-29 ביולי 2016 חתם בווטפורד מהפרמייר ליג. בין השנים 2016–2020 הוא הושאל לגרנדה, אלמריה, מיורקה ואוססונה. ב-16 בספטמבר 2020 חתם אסטופיניאן על חוזה לשבע עונות בוויאריאל מהלה ליגה. בעונתו הראשונה במועדון הוא זכה בליגה האירופית. ב-16 באוגוסט 2022 חתם לחמש שנים בברייטון אנד הוב אלביון מהפרמייר ליג. ב-21 באוגוסט ערך הופעת בכורה בקבוצה, בניצחון 0–2 על וסטהאם יונייטד. ב-13 באוקטובר 2019 ערך אסטופיניאן את הופעת הבכורה שלו בנבחרת אקוודור, בהפסד 1–6 לנבחרת ארנגטינה במשחק ידידות. הוא היה חלק מסגל נבחרת אקוודור בטורניר קופה אמריקה 2021, ונכלל בנבחרת הטורניר. נכלל בסגל נבחרת אקוודור לטורניר מונדיאל 2022. ויאריאל הליגה האירופית (1): 2020/2021 מדיה וקבצים בנושא פרביס אסטופיניאן בוויקישיתוף פרביס אסטופיניאן, באתר Transfermarkt פרביס אסטופיניאן, באתר Soccerway פרביס אסטופיניאן, באתר BDFutbol פרביס אסטופיניאן, באתר WorldFootball.net פרביס אסטופיניאן, באתר National Football Teams פרביס אסטופיניאן, באתר FootballDatabase.eu Watford snare trio of exciting young talent באתר WD Sport, ‏ 29 ביולי 2016 (באנגלית) ¡BIENVENIDO, ESTUPIÑÁN! באתר הרשמי של ויאריאל, 16 בספטמבר 2020 (בספרדית) Aquí están los 26 jugadores elegidos por el DT Gustavo Alfaro para jugar la Copa Mundial FIFA, estamos listos para hacer historia באתר הרשמי של נבחרת אקוודור, 14 בנובמבר 2022 (בספרדית)